italia | Hurnosen ruokapalsta
Kokonaiset paistetut silakat pastan kanssa
maaliskuu 6, 2012 in Kalaruoka | Tags: italia, kala, silakka | Jätä kommentti	Tuoreet silakat sopivat kevyesti öljyssä paistettuina oikein hyvin pastan kanssa tarjottaviksi. Silakoiden tulee olla ehdottoman tuoreita, jotta maku on raikas ja mieto. Persilja sitoo pastan ja silakat yhteen, kun persiljaa käyttää sekä silakoihin että pastan maustamiseen.
Ainekset silakoihin:
- kokonaisia silakoita 300 g per ruokailija
- korppujauhoja, suolaa ja mustapippuria
Ainekset pastaan:
- Capellini-pastaa
- keijua/voita
- valkosipulin kynnen palanen
Ainekset pinaattilisäkkeeseen:
- tuoretta pinaattia, italialainen pinaatissa on isoja ja ryppyisiä lehtiä
Perkaa silakat ja ripottele pinnalle suolaa. Pyörittele silakat korppujauhossa ennen paistamista runsaassa öljyssä. Paista vain sen verran, että silakat kypsyvät ja saavat kauniin pinnan.
Keitä pasta runsaassa suolavedessä ja yhdistä mausteet valmiiseen pastaan. Varo keittämästä pastaa yli.
Huuhdo ja hiukan pieni pinaattia ja paista tilkassa oliiviöljyä, jossaon valkosipulin pala mukana. Lisää suolaa paistamisen aikana. Pinaatin ei tarvitse tulla läpikotaisin kypsäksi.
Silakan kanssa sopii hyvin vielä chili-tomaattisalsa vaikka ihan valmiina purkista.